Εάν δεν γνωρίζετε τη συνηθισμένη διάρκεια του κύκλου σας, συνιστούμε να περιμένετε να ολοκληρωθεί τουλάχιστον ένας έμμηνος κύκλος και να σημειώσετε τη διάρκειά του, πριν να χρησιμοποιήσετε το Ψηφιακό Τεστ Ωορρηξίας Clearblue. Όταν εντοπίσετε τη διάρκεια του κύκλου σας, μπορείτε να χρησιμοποιήσετε την πίσω σελίδα των οδηγιών για να δείτε πότε μπορείτε να ξεκινήσετε το τεστ. Εάν η διάρκεια του κύκλου σας παρουσιάζει διακύμανση μεγαλύτερη από 3 ημέρες, τότε επιλέξτε το συντομότερο κύκλο που είχατε κατά τους τελευταίους 6 μήνες για να καθορίσετε πότε να ξεκινήσετε το τεστ. Πιθανόν να χρειαστεί να ξεκινήσετε μια καινούρια συσκευασία και να χρησιμοποιήσετε την καινούρια υποδοχή τεστ και δοκιμαστικά στικ για να εντοπίσετε το κύμα LH. Εναλλακτικά, εάν επιθυμείτε να ξεκινήσετε το τεστ χωρίς να γνωρίζετε τη διάρκεια του κύκλου σας, συνιστούμε να ξεκινήσετε την Ημέρα 10. (Ωστόσο, στην περίπτωση αυτή, είναι πιθανόν να χάσετε το κύμα LH επειδή ξεκινήσατε τον έλεγχο πολύ αργά ή πιθανόν να χρειαστεί να χρησιμοποιήσετε μια καινούρια συσκευασία για να συνεχίσετε τον έλεγχο. Ανατρέξτε στην ερώτηση 7).